10Ge e le yena Moperisita e mogolo mo go bana babo, e a tšhetšwego makhura hlogong, e a beilwego gore a apare dikobo tše kgethwa, yena a se ke a rola hlogong a se ke a gagola diaparo tša gagwe sellong. 11A se ke a tla setotong sa mohu; le ge e ka ba sa tatagwe goba mmagwe, a se be a itšhilafatša ka bona. 12A se ke a tšwa sekgethweng; a se ke a goboša sekgethwa sa Modimo wa gagwe, ka gobane o rwele mofapahlogo ka makhura ala a mola a tloletšwa Modimo wa gagwe. Ke nna Morena. 13A tšee kgarebe e be mosadi wa gagwe. 14A se ke a tšea mosadi wa mohlologadi, le ge e le e a hladilwego, le ge e le e a gobošitšwego, goba seotswa; a se ke a tšea e mobjalo, 15gore a se ke a goboša leloko la gabo mo setšhabeng sa gabo, ka gobane o kgethilwe ke nna Morena.